張學友

張學友係香港歌手同演員。同劉德華、黎明、郭富城一齊封做香港歌壇「四大天王」。而家張學友係香港迪士尼樂園嘅名譽大使。張學友喺華語地區擁有「歌神」美譽，佢係繼許冠傑之後第二個普遍公認嘅「歌神」。

佢老婆係羅美薇，有兩個女。

生平 
佢喺香港出世，鄉下喺中國天津。係香港崇文英文書院畢業，曾經做過香港貿易發展局、政府統計處嘅助理外勤統計主任，同埋香港國泰航空空中先生。

歌唱生涯 
張學友喺1983年，憑關正傑一曲《遲早是一對》，參加歡樂今宵歌唱比賽，但攞唔到獎。

佢又喺1984年憑住一首《大地恩情》奪得第一屆十八區業餘歌唱大賽冠軍，之後佢同寶麗金唱片公司簽約成為佢哋嘅歌手，開展佢嘅音樂事業。

1985年推出佢第一張嘅個人大碟《Smile》，嗰隻碟喺係香港銷量高達三十萬張，咁就喺樂壇走紅。跟住嘅《遙遠的她AMOUR》一樣熱賣，歌曲《月半彎》更係經典粵語流行歌曲。

之後嘅兩年就喺香港紅磡體育館舉行佢第一個演唱會，總共一連四場，得到成功。但之後因主力喺拍戲上，所以佢喺歌唱事業一落千丈。1988年係香港各音樂頒獎禮度，張學友一無所獲，呢個時候佢就開始酗酒。

佢嘅台灣朋友庚澄慶唔想睇到佢繼續衰落去，就為佢作咗兩首歌《只願一生愛一人》同埋《早已離開我》，張學友嘅事業先至有起色，1991年重憑住〈每天愛你多一些〉成咗天王。

1992年，張學友同劉德華、黎明、郭富城一齊受方逸華封做四大天王，呢個時候佢推出大碟《真情流露》，銷量成為咗香港史上銷量最高嘅專輯之一。1993年推出嘅國語專輯《吻別》創下嗰陣時台灣史上最高銷量，進一步確定咗佢嘅「歌神」地位。

1996年，張學友同香港管弦樂團重有葉詠詩合作搞咗幾場古典音樂同流行音樂結合嘅大型演出《愛與交響曲》，得到好嘅評價。跟住嗰年演出原創音樂劇雪狼湖，喺香港連續上演42場，到而家仍然係紀錄保持者，喺2005年推出國語版。

1997年，佢參演音樂劇《雪狼湖》。

張學友喺歌唱事業最顛峰嘅時間度獲獎數唔晒，其中喺1991到1998年度《十大勁歌金曲頒獎典禮》中一次攞到「最受歡迎男歌星」、三度攞到「亞太區最受歡迎香港男歌星」同埋四度攞到「金曲金獎」；喺1995到1997年度得「四台聯頒音樂大獎—傳媒大獎」，連續三屆都成為香港四大電子傳媒音樂頒獎典禮大贏家。後來曾兩次攞到《世界音樂頒獎典禮》嘅「全球最暢銷亞洲歌手」同「全球最暢銷華人歌手」兩個大獎；喺2000年度《十大中文金曲頒獎典禮》攞到「香港樂壇最高榮譽大獎——金針獎」。張學友喺華語樂壇嘅成就令佢享有「歌神」嘅美譽，成為大中華地區嘅樂壇巨星之一。到而家，佢較早期嘅好多歌曲已經成爲華語流行音樂嘅經典，並被好多後輩歌手同埋外籍歌手翻唱。

2003年5月，唱片公司公佈張學友由八五年出道起，總共出咗六十張唱片，銷量總數超過二千五百萬張。

電影生涯 
張學友喺影壇都有過卓越嘅成績，早期喺1988年一套叫《旺角卡門》嘅電影，佢飾演嘅一個不學無術嘅古惑仔發揮得淋漓盡致，以依套電影攞咗嗰陣香港電影金像獎嘅「最佳男配角」獎。2003年憑《男人四十》男主角林耀國攞咗印度國際電影節影帝。

唱片 
1985年《Smile》
1986年《遙遠的她AMOUR》
1986年《情無四歸》 
1986年《相愛》
1987年《在我心深處》 
1987年《Jacky》
1988年《意亂情迷》 
1988年《昨夜夢魂中》
1989年《給我親愛的》
1989年《絲絲記憶情歌精選》
1989年《只願一生愛一人》
1990年《張學友的初戀故事》 
1990年《夢中的你》
1991年《情不禁》
1991年《一顆不變心》
1992年《真情流露》
1992年《愛火花》
1993年《吻別》 
1993年《我與你》
1993年《等你等到我心痛》 
1993年《祝福》 
1994年《餓狼傳說》
1994年《偷心》 
1994年《這個冬天不太冷》
1994年《一生跟你走：張學友年度代表作品輯》
1995年《真愛》  
1995年《過敏世界》
1995年《擁友》 
1996年《愛與交響曲》
1996年《忘記你我做不到》 
1997年《不老的傳說》
1997年《雪狼湖》
1997年《想和你去吹吹風》 
1998年《釋放自己》
1998年《不後悔》 
1999年《有個人》
1999年《走過1999》 
2000年《Jacky Cheung 15》
2000年《當我想起你》 
2000年《Touch of Love》 
2001年《天下第一流》
2001年《熱》 
2002年《張學友》 
2002年《他在那裡》 
2004年《Life is like a dream》
2004年《Black and White》  
2007年《在你身邊》 
2009年《Private Corner》 
2014年《醒著做夢》  

歌 
輕撫你的臉/穿過你的黑髮的我的手
絲絲記憶
局外人
甜夢
情已逝 (粵 / 國)
交叉算了
煩惱歌
Smile Again 瑪利亞/永遠的笑靨
愛情組曲 
Amour/愛慕
月半彎
偷心者
恕難從命
遙遠的她  (粵 / 國)
單車少女
征途
只有情永在 
別戀
你每句說話
初吻
相愛
藍雨 (粵/國)
OH！NO！ 
温馨/在我心深處
沉默的眼睛
真空19小時
太陽星辰  (粵 / 國)
最後的告別
昨夜夢魂中
天變地變情不變/明日約定
一對寂寞的心 
給我親愛的
Cry
Linda (粵 / 國)
仍是會喜歡你
只願一生愛一人
花花公子
忘情冷雨夜
夕陽醉了/誰想輕輕偷走我的吻
歡場
親親
你沒有錯
夢中的你
再度重遇你
地震
李香蘭/秋意濃
人間道
年少無情 
情不禁
任性
每天愛你多一些  (粵 / 國)
馬路英雄
如沒有你
早已離開我
壯志驕陽/擁抱陽光
一顆不變心
Hoo La La
我愛玫瑰園
今晚要盡情
道道道
偷閒加油站
愛得比你深
分手總要在雨天/一路上有你
暗戀你/戀愛的人都一樣
明日世界終結時
真情流露
歲月流情
紅葉舞秋山
相思風雨中 
愛、火、花
還是覺得你最好/你給我的愛最多
日出時讓戀愛終結
還我情真
你是我今生唯一傳奇
夜了……又破曉
生命的插曲
長流不息 
吻別
留住秋色 
我與你
只想一生跟你走
等你回來/情網
忘記他
舊情綿綿
思憶季節
人生需要什麼
等你等到我心痛
總有一天等到你
祝福
回頭太難
好久
春風秋雨
餓狼傳說/你冷得像風
這一次意外
來來回回
只有你不知道/你知不知道
非常夏日/愛，一次給不完 
當愛變成習慣
偷心
別問
心碎了無痕
我等到花兒也謝了 (粵 / 國)
這個冬天不太冷
望月/過客
幻想
無止境的心痛
野貓之戀
讓你愉快
真愛
一千個傷心的理由
剎那愛
我哭了
屈到病
過敏世界
離開以後
多麼的需要你
這麼近 
擁有
情願
人在雨中
愛和承諾 
妳的名字，我的姓氏
忘記你我做不到
情書
左右為難 
不老的傳說   (粵 / 國)
愛是永恆   (粵 / 國)
葬月
一些感覺
冷靜
原來只要共你活一天
怎麼捨得你
想和你去吹吹風
釋放自己
頭髮亂了
不想這是場戲
不後悔
深海
你最珍貴 
甲乙丙丁 
有個人
我應該
寂寞的男人
愛你痛到不知痛
你是我的春夏秋冬
心如刀割
她來聽我的演唱會
接近 
愛下去/當我想起你
捉迷藏/一路上
一生一火花
樓上來的聲音
有病呻吟
天下第一流
天氣這麼熱
我真的受傷了
如果這都不算愛
他在哪裡
咖啡
禮物
相愛恨難 
日與夜 
時間有淚
我醒著做夢
用餘生去愛
溫柔
愛戀的星火
不變的俏面
溫馨
慢慢
愛狼說 
追鐘
夜茫茫
天與地
In Love With You 
自由
我不願意

電影作品 
以香港當地原始片名為主：

1986年 《霹靂大喇叭》 Where's Officer Tuba 〔飾 警員小張〕
1986年 《痴心的我》 Devoted to You
1986年 《老娘夠騷》 Soul
1987年 《天賜良緣》 Sister Cupid 〔飾 小張〕
1987年 《意亂情迷》 Double Fixation
1987年 《猛鬼差館》 The Haunted Cop Shop 〔飾 警員金麥基〕 
1988年 《八星報喜》 The Eight Happiness 〔飾 漫畫家方劍笙〕
1988年 《猛鬼學堂》 The Haunted Cop Shop 2 〔飾 警員金麥基〕 
1988年 《三對鴛鴦一張床》 My Dream Is Yours
1988年 《旺角卡門》 As Tears Go By [ 飾 烏蠅]
1988年 《南北媽打》 Mother Vs. Mother
1988年 《金裝大酒店》 Carry on Hotel
1988年 《特警屠龍》 Tiger Cage
1988年 《最佳女婿》 Faithfully Yours 〔飾 髮型師陳開心〕
1988年 《夢過界》 The Dream Is yours
1989年 《福星臨門》 Lucky Guys
1989年 《我要富貴》 My Dear Son
1989年 《捉鬼大師》 Vampire Buster
1989年 《奇蹟》 Miracles
1989年 《單身貴族》 The Nobles
1989年 《忠義群英》 Seven Warriors
1989年 《小小小警察》 Little Cop
1990年 《豬標一族》 Best Friend of the Cops
1990年 《笑傲江湖》(飾演歐陽全) The Swordsman
1990年 《咖喱辣椒》 Curry And Pepper 〔飾 警員咖喱〕
1990年 《倩女幽魂2之人間道》 A Chinese Ghost Story 2
1990年 《喋血街頭》 Bullet In The Head
1990年 《千年女妖》 Demoness From Thousand Years
1990年 《都市煞星》 Point of No Return
1990年 《阿飛正傳》 Days of Being Wild
1991年 《馬路英雄》 Off Track
1991年 《富貴吉祥》 Perfect Match
1991年 《財叔之橫掃千軍》 The Raid
1991年 《黑雪》 Will of Iron
1991年 《追日》 A Chinese Legend
1991年 《倩女幽魂3之道道道》 A Chinese Ghost Story 3
1991年 《黃飛鴻》 Once Upon A Time In China
1991年 《子彈出租》 Bullet for Hire
1991年 《黐線枕邊人》 Slickers Vs. Killers
1991年 《豪門夜宴》 The Banquet
1992年 《明月照尖東》 With or Without You
1992年 《飛虎精英之人間有情》 Best of the Best
1992年 《阿飛與阿基》 The Days of Being Dumb
1992年 《女黑俠黃鶯》 Deadly Dream Woman
1992年 《神槍手與咖喱雞》 Pom Pom & Hot Hot
1992年 《妖獸都市》 The Wicked City
1992年 《真的愛妳》 True Love
1993年 《射鵰英雄傳之東成西就》 The Eagle Shooting Heroes 〔飾 北丐洪七〕
1993年 《太子傳說》 No More Love No More Death
1993年 《神經刀與飛天貓》 Flying Dagger 〔飾 九尾狐〕
1993年 《飛越謎情》 The Enigma Of Love [ 飾 Jacky]
1993年 《超級學校霸王》 Future Cops 〔飾 掃把頭〕
1993年 《追男仔》 Boys Are Easy 〔飾 烏英〕
1994年 《新邊緣人》 To Live And Die In Tsim Sha Tsui [ 飾 力仔]
1994年 《非常偵探》 The Private Eye Blues [ 飾 偵探J]
1994年 《破壞之王》 Love On Delivery 〔客串 張學友〕
1994年 《東邪西毒》 Ashes of Time [飾 洪七]
1994年 《東成西就》 
1995年 《鼠膽龍威》 High Risk [ 飾 龍威]
1996年 《廢話小說》 Out of The Blur
1998年 《安娜瑪德蓮娜》 Anna Magdalena  
1999年 《龍火》 Dragon Heat 
2000年 《恐龍世紀》[ 配音 阿拉達]
2001年 《男人四十》 July Rhapsody [ 飾 林耀國]
2003年 《龍咁威2003》 Dragon Loadad 2003
2003年 《金雞2》 Golden Chicken 2 [飾 馮仁坤]
2004年 《江湖》 Jiang Hu 〔飾 左手哥〕
2004年 《我要做Model》 Super Model 
2005年 《如果·愛》 Perhaps Love 〔飾 聶文〕
2006年 《四大天王》 The Heavenly Kings
2008年《東邪西毒終極版》[ 飾 洪七]
2009年 《超級零零狗》[ 配音 零零狗]
2009年《十月圍城》[ 飾 楊衢雲]
2010年 《72家租客》 (飾 石堅)
2010年 《月滿軒尼詩》Crossing Hennessy [飾 蔣覺來 / 阿來]
2013年 《一個複雜的故事》[ 飾 郁彰]
2014年《失戀急讓》[ 飾 師爺佐治]
2015年《赤道》[ 飾 志仁]
2015年《陀地驅魔人》[ 飾 神秘人]
2016年《賭城風雲III》[ 飾 易天行]
2016年《暗色天堂》[ 飾 杜天明]
2016年《海底奇兵2》[ 配音 海洋館館長]

個人榮譽 
 香港十大傑出青年
 世界十大傑出青年
 香港演藝學院榮譽院士
 香港演藝學院榮譽博士

張學友同網絡文化關係 
張學友喺電影《旺角卡門》入面飾演角色「烏蠅」，其中一句台詞「食屎啦你」嘅表情被網民惡搞而且廣泛流傳，成為網絡迷因。佢曾經回應話其實佢私下都好幽默，只係冇機會表達。

攷

張學友官方網頁

張學友 翻唱歌，歌原表
Bitetone Presents – 我們二零一零年度二十張最佳華語專輯

粵語流行音樂歌手
香港華語流行音樂歌手
香港男歌手
香港舞臺劇演員‎
香港電影男演員‎
香港電視男演員‎
前無綫電視男藝員‎
香港演藝學院榮譽博士‎‎
香港演藝學院榮譽院士
金馬獎最佳男配角
香港十大傑出青年
香港佛教徒
學友